เอซไลฟ์เปิดตัวACE Life Rewards Club
เอซ ไลฟ์ เปิดตัว ACE Life Rewards Club มอบส่วนลดและสิทธิพิเศษให้ลูกค้า
17 ม.ค. 2554

เอซ ไลฟ์ เปิดตัว ACE Life Rewards Club มอบส่วนลดและสิทธิพิเศษให้ลูกค้า
นายเบน อาศนะเสน ประธานฝ่ายปฏิบัติการ บริษัท เอซ ไลฟ์ แอสชัวรันซ์  กล่าวว่า “โครงการ “ACE Life Rewards Club” เป็นหนึ่งในกิจกรรมลูกค้าสัมพันธ์ เพื่อมอบเป็นของขวัญปีใหม่ให้แก่ผู้ถือกรมธรรม์ประกันภัยของบริษัทฯ  โดยมุ่งให้บริการที่สร้างความพึงพอใจสูงสุดแก่ลูกค้า และเสริมสร้างความสัมพันธ์อันดี สร้างความใกล้ชิดกันมากขึ้น เสมือนเป็น “เพื่อนสนิท ชีวิตคุณ” ที่คอยดูแลและมอบสิ่งดีๆให้แก่ลูกค้ามาโดยตลอด  โดยลูกค้าทุกท่านที่ถือบัตรประจำตัวผู้เอาประกันภัย จะได้รับส่วนลดและสิทธิพิเศษจากพันธมิตรของบริษัทฯ ที่เข้าร่วมโครงการ อาทิ โรงแรม โรงพยาบาล และสถานความงามและสุขภาพ รวมถึงสิทธิพิเศษในการร่วมกิจกรรมดี ๆ  ตลอดทั้งปี”